SET ปิดเช้าลบ 16 จุด ตามตปท. วิตกเฟดขึ้นดบ.แรง หลังเงินเฟ้อสูง
SET ปิดเช้าลบ 16 จุด ตามตปท. กังวลเฟดขึ้นดบ.สูงต่อเนื่อง หลังภาวะเงินเฟ้อที่ยังคงเร่งตัว แนวโน้มช่วงบ่ายคาดตลาดฯยังแกว่งในแดนลบต่อ ให้แนวรับ 1,600 จุด แนวต้าน 1,620 จุด
SET ปิดเช้าลบ 16 จุด ตามตปท. กังวลเฟดขึ้นดบ.สูงต่อเนื่อง หลังภาวะเงินเฟ้อที่ยังคงเร่งตัว แนวโน้มช่วงบ่ายคาดตลาดฯยังแกว่งในแดนลบต่อ ให้แนวรับ 1,600 จุด แนวต้าน 1,620 จุด
9 พ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ดัชนีตลาดหุ้นไทยเช้านี้เคลื่อนไหวในแดนลบ สอดคล้องกับตลาดหุ้นอื่นในภูมิภาคเอเชีย จากความกังวลธนาคารกลางสหรัฐ (เฟด) จะมีการปรับขึ้นอัตราดอกเบี้ยสูงขึ้นต่อเนื่อง จากภาวะเงินเฟ้อที่ยังคงเร่งตัว ซึ่งส่วนหนึ่งมาจากสถานการณ์ความขัดแย้งระหว่างรัสเซียและยูเครนที่ยังยืดเยื้อ
ทั้งนี้ตลาดรอติดตามการเปิดเผยตัวเลขเงินเฟ้อเดือนเม.ย.ของสหรัฐฯ ในวันที่ 11 พ.ค.นี้ โดยคาดการณ์ว่าจะอยู่ที่ 8.1% เมื่อเทียบกับช่วงเดียวกันของปีก่อน หากออกมาสูงกว่าคาดจะส่งผลให้เฟดขึ้นดอกเบี้ยรุนแรงขึ้นในการประชุมครั้งต่อไป ประกอบกับเงินดอลลาร์แข็งค่าต่อเนื่องกดดันค่าเงินในภูมิภาคทำให้ระยะนี้ดูไม่ค่อยดีนัก
สำหรับแนวโน้มการลงทุนช่วงบ่าย นายณรงค์เดช คาดว่า ตลาดฯ ยังคงเคลื่อนไหวอยู่ในแดนลบต่อ โดยมีโอกาสปรับตัวลงทดสอบแนวรับ 1,600 จุด ซึ่งระดับดังกล่าวอาจเห็นการรีบาวด์ได้ในช่วงสั้น ให้แนวรับไว้ที่ 1,600 จุด และแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,207.87 ล้านบาท ปิดที่ 111.00 บาท ลดลง 2.50 บาท
GULF มูลค่าการซื้อขาย 1,073.86 ล้านบาท ปิดที่ 46.25 บาท ลดลง 1.00 บาท
BANPU มูลค่าการซื้อขาย 1,051.14 ล้านบาท ปิดที่ .12.50 บาท ราคาไม่เปลี่ยนแปลง
PTT มูลค่าการซื้อขาย 833.32 ล้านบาท ปิดที่ 37.25 บาท ราคาไม่เปลี่ยนแปลง
TOP มูลค่าการซื้อขาย 835.43 ล้านบาท ปิดที่ 59.50 บาท เพิ่มขึ้น 1.25 บาท